CELEX: 32007D0021(01)
Language: bg
Date: 2007-12-17 00:00:00
Title: 2008/121/ЕО: Решение на Европейската централна банка от 17 декември 2007 година за изменение на Решение ЕЦБ/2006/17 относно годишните отчети на Европейската централна банка (ЕЦБ/2007/21)

16.2.2008   
            
            
               BG
            
            
               Официален вестник на Европейския съюз
            
            
               L 42/83
            
         
      РЕШЕНИЕ НА ЕВРОПЕЙСКАТА ЦЕНТРАЛНА БАНКА
   
   от 17 декември 2007 година
   за изменение на Решение ЕЦБ/2006/17 относно годишните отчети на Европейската централна банка
   (ЕЦБ/2007/21)
   (2008/121/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 26.2 от него,
   като има предвид, че:
   
               (1)
            
            
               Решение ЕЦБ/2006/17 от 10 ноември 2006 г. относно годишните отчети на Европейската централна банка (1) (ЕЦБ) не съдържа конкретни правила относно капитализиране на разходите, отнасящи се до придобиването на нематериарни активи. За по-голяма яснота е желателно да се въведе разпоредба, отразяваща настоящата практика.
            
         
               (2)
            
            
               В член 14, параграф 2 от Насоки ЕЦБ/2007/2 от 26 април 2007 г. относно Трансевропейската автоматизирана система за брутен сетълмент на експресни преводи в реално време (TARGET2) (2) се предвижда, че TARGET2 ще замени сега действащата система TARGET. Националните централни банки (НЦБ) на държавите-членки, които са приели еврото (наричани по-долу „участващи държави-членки“), ще преминат към TARGET2 в съответствие с графика, определен в член 13 от Насоки ЕЦБ/2007/2. Освен това някои НЦБ на държави-членки, които не са приели еврото, ще се свържат с TARGET2 на основание отделно споразумение с ЕЦБ и НЦБ на държавите-членки, които са приели еврото. Поради това е необходимо да се изменят позоваванията към „TARGET“ в Насоки ЕЦБ/2006/17,
            
         РЕШИ:
   Член 1
   Промени
   Решение ЕЦБ/2006/17 се изменя, както следва:
   
               1.
            
            
               Добавя се следният член 10а:
               „Член 10а
               Синтетични инструменти
               Счетоводното третиране на синтетичните инструменти е в съответствие с член 9а от Насоки ЕЦБ/2006/16.“
            
         
               2.
            
            
               Приложение I към Решение ЕЦБ/2006/17 се изменя в съответствие с приложението към настоящето решение.
            
         Член 2
   Заключителна разпоредба
   Настоящото решение влиза в сила на 1 януари 2008 година.
   
      Съставено във Франкфурт на Майн на 17 декември 2007 година.
      
         
            Председател на ЕЦБ
         
         Jean-Claude TRICHET
         
      
   
   
      (1)  ОВ L 348, 11.12.2006 г., стр. 38.
   
      (2)  ОВ L 237, 8.9.2007 г., стр. 1.
   
      ПРИЛОЖЕНИЕ
      Приложение I към Решение ЕЦБ/2006/17 се изменя, както следва:
      
                  1.
               
               
                  В таблицата, озаглавена „Активи“, по отношение на балансова позиция 11.2 („материални и нематериални дълготрайни активи“) в края на колоната, озаглавена „Принцип на оценка“, се добавя следното изречение:
                  „Разходите за нематериални активи включват цената на придобиване на нематериалния актив. Други преки или косвени разходи се третират като разход.“
               
            
                  2.
               
               
                  Думата „ TARGET“ се заменя с думите „TARGET/TARGET2“ в следните разпоредби:
                  
                              а)
                           
                           
                              в таблицата, озаглавена „Активи“, по отношение на балансова статия 9.3; и
                           
                        
                              б)
                           
                           
                              в таблицата, озаглавена „Задължения“, по отношение на балансови статии 6 и 10.2.